L 58/1540
EL
Επίσημη Εφημερίδα της Ευρωπαϊκής Ένωσης
23.2.2023
ΠΡΟΠΑΡΑΣΚΕΥΑΣΤΙΚΈΣ ΕΝΈΡΓΕΙΕΣ
ΚΕΦΑΛΑΙΟ PA 02 — ΕΥΡΩΠΑΪΚΕΣ ΣΤΡΑΤΗΓΙΚΕΣ ΕΠΕΝΔΥΣΕΙΣ (συνέχεια) PA 02 22
(συνέχεια)
PA 02 22 02
(συνέχεια) — προσδιορισμός των πιθανών δράσεων σε εθνικό, περιφερειακό και τοπικό επίπεδο για την τόνωση της επιχειρηματικής ανάπτυξης και τη στήριξη των ΜΜΕ/νεοφυών επιχειρήσεων για την παροχή λύσεων βασισμένων σε διαστημικά δεδομένα της Ένωσης με στόχο την υλοποίηση της μελλοντικής ικανότητας αυτόνομων σκαφών της Ένωσης για τις εσωτερικές πλωτές οδούς, — κατασκευή πρωτοτύπων εποχούμενου εξοπλισμού που χρησιμοποιεί στοιχεία διαφοροποίησης του Galileo για την αντιμετώπιση των κύριων αναγκών που δεν καλύπτονται μέχρι στιγμής από υφιστάμενο εξοπλισμό, με έμφαση στη χρήση της επαλήθευσης ταυτότητας του Galileo για την πρόληψη της παραποίησης ή της χρήσης πλαστών σημάτων, καθώς και για την πρόληψη ατυχημάτων.
Τα πρωτότυπα εξοπλισμού που αναπτύσσονται στο πλαίσιο του παρόντος δοκιμαστικού σχεδίου θα πρέπει να βασίζονται, κατά περίπτωση, σε υφιστάμενα εμπορικά και έτοιμα προς χρήση συστατικά στοιχεία, — σχεδιασμός μελέτης ασφαλείας με εικόνες του Copernicus για τον καθορισμό των πλωτών οδών που πρέπει να υποβληθούν σε δοκιμή, — ανάλυση του όγκου των πληροφοριών που πρέπει να διαβιβάζονται για την επικαιροποίηση των ηλεκτρονικών ναυτικών χαρτών εσωτερικής ναυσιπλοΐας και της ελάχιστης ταχύτητας επικοινωνίας για την εγγύηση ασφαλούς λειτουργίας, καθώς και εάν το σκάφος πρέπει να καταφορτώσει τις πληροφορίες του διαύλου ναυσιπλοΐας στον λιμένα ή μπορεί να το κάνει εν πλω, — υλοποίηση διάφορων επιδείξεων κατά μήκος επιλεγμένων εσωτερικών πλωτών οδών στις οποίες αναμένεται ότι στο μέλλον τα αυτόνομα σκάφη θα συνυπάρχουν με πλοηγούμενα με χειροκίνητο έλεγχο σκάφη.
Στόχος είναι να καταδειχθεί η σκοπιμότητα και η προστιθέμενη αξία σύμφωνα με τις κατευθυντήριες γραμμές της Επιτροπής για τα αυτόνομα ναυτικά σκάφη επιφανείας (MASS).
Τα σκάφη που συμμετέχουν στην επίδειξη είναι εξοπλισμένα τουλάχιστον με: — Δέκτες GNSS υψηλών προδιαγραφών που περιλαμβάνουν επαλήθευση ταυτότητας Galileo και EGNOS. — Επικοινωνία υψηλού εύρους ζώνης για: — καταφόρτωση των πληροφοριών από το Copernicus σχετικά με τον δίαυλο ναυσιπλοΐας, — καταφόρτωση των πληροφοριών σχετικά με το περίγραμμα του κύτους όλων των σκαφών που πλέουν στην ίδια εσωτερική πλωτή οδό, — διαβίβαση στο κέντρο παρακολούθησης των πληροφοριών όλων των αισθητήρων, — λήψη από το κέντρο παρακολούθησης στοιχείων ελέγχου σε περίπτωση που είναι αναγκαία η εξ αποστάσεως λειτουργία του σκάφους. — Συμβολή στην κατάρτιση νέου προτύπου για τις ελάχιστες απαιτήσεις για τα διαστημικά δεδομένα της ΕΕ, ώστε να διασφαλίζεται η ασφαλής αυτόνομη ναυσιπλοΐα στις εσωτερικές πλωτές οδούς προς υποστήριξη μελλοντικών ρυθμιστικών πρωτοβουλιών.
ΚΕΦΑΛΑΙΟ PA 03 — ΕΝΙΑΙΑ ΑΓΟΡΑ Παρατηρήσεις Οι πιστώσεις βάσει του παρόντος κεφαλαίου προορίζονται να χρηματοδοτήσουν την εκτέλεση προπαρασκευαστικών ενεργειών στους τομείς της εφαρμογής της ΣΛΕΕ και της Συνθήκης Ευρατόμ, με σκοπό την προετοιμασία προτάσεων για την έγκριση μελλοντικών ενεργειών.
Το σύνολό τους αντιστοιχεί στο επίπεδο των πιστώσεων που εμφαίνονται στο άρθρο 03 20 02.